ዶክተር ወርቅነህ ገበየሁ ከፕሬዝዳንት እስማኤል ኦማር ጊሌ ጋር ተወያዩ
የኢፌዴሪ ውጭ ጉዳይ ሚኒስትር ዶክተር ወርቅነህ ገበየሁ የተመራውና የኢትዮ-ጅቡቲ የሚኒስትሮች የጋራ ኮሚሽን ስብሰባ ላይ የተካፈሉ የኢትዮጵያ ልኡካን ቡድን በ15ኛው ከጅቡቲ ፕሬዝዳንት እስማኤል ኦማር ጊሌ ጋር ተወያይተዋል።ዶክተር ወቅርነህ ገበየሁ ከጠቅላይ ሚኒስትር ዶክተር አብይ አህመድ የተላከ ደብዳቤ  ለፕሬዝዳንቱ የሰጡ ሲሆን በሁለቱ አገራት ወንድምና እህት ህዝቦች መካከል ያለው በደም የተሳሰረ ግንኙነት ከምንጊዜውም በላይ ተጠናከሮ እንዲቀጥል ፕሬዝዳንቱ እያደረጉት ያለውን ሁሉን አቀፍ ድጋፍ አድንቀዋል።በ15ኛው የኢትዮ-ጅቡቲ የሚኒስትሮች የጋራ ኮሚሽን ስብሰባ የተደረሱ ዋና ዋና ስምምነቶች ላይም ገለጻ አድርገዋል።ፕሬዝዳንት እስማኤል ኦማር ጊሌ ለልኡካን ቡድኑ በጅቡቲ ቤተ-መንግስት አቀባባል አድርገው በሚኒስትሮች የጋራ ኮሚሽን ስብሰባ ላይ ስምምነት የተደረሰባቸው ጉዳዮች ወደ ተግባር እንዲለወጡ በጅቡቲ መንግስት በኩል አስፈላጊው ድጋፍና ክትትል እንደሚደረግ አረጋግጠዋል። የሁለቱ ወንድማማች ህዝቦች ግንኙነት ወደ ላቀ ደረጃ እንዲሸጋገር ከምንጊዜም የተሻለ ስራ እንደሚደረሰራም ገልጸዋል።በጅቡቲ የሚኖሩ ኢትዮጵያዊያን እንደ ራሳቸው አገር ተሰምቷቸው እንዲኖሩ አስፈላጊው ድጋፍ ይደረጋልም ብለዋል። (ምንጭ፡- የውጭ ጉዳይ ሚኒስቴር ቃልአቀባይ ጽ/ቤት)